smcproject/ml-wiki-sentences huggingface dataset:
ഇതിന്റെ ഭാഗങ്ങൾ ആൻഡ്രോമിഡൈഡ് എന്ന പേരിൽ ഉൽക്കാമഴയായി പതിച്ചതാകാമെന്നു കരുതപ്പെടുന്നു.
↑ NK 851B — OAA computing section publication
ബൈയേ ഡി ബാലി ദേശീയോദ്യാനം
ബൈയേ ഡി ബാലി ദേശായോദ്യാനം , മഡഗാസ്കറിലെ ദേശീയ ഉദ്യാനമാണ്.
ബൈയേ ഡി ബാലി ദേശീയോദ്യാനം അല്ലെങ്കിൽ ബാലി ബേ ദേശീയോദ്യാനം സൊവാലാല ജില്ല യിലെ ബോയെനി മേഖലയിൽ സൊവാലാല യ്ക്കും അമ്പോഹിപാക്കി യ്ക്കും സമീപത്തായി, അടുത്ത പ്രധാന നഗരമായ മഹാജനൻഗ യ്ക്ക് ഏകദേശം 150 കിലോമീറ്റർ (93 മൈൽ) ദൂരത്തിലാണ് സ്ഥിതിചെയ്യുന്നത്.
സിങ്കി ഡി നമോറോക ദേശീയോദ്യാനം ഈ പാർക്കിന് അതിർത്തിയായി നിലനിൽക്കുന്നു.
ബൈറണോസോറസ്
തെറാപ്പോഡ വിഭാഗത്തിൽ പെട്ട ഒരിനം ദിനോസറാണ് ബൈറണോസോറസ് .
അന്ത്യ ക്രിറ്റേഷ്യസ് കാലത്താണ് ഇവ ജീവിച്ചിരുന്നത്.
മംഗോളിയിലെ ഗോബി മരുഭുമിയിൽ നിന്നുമാണ് ഫോസ്സിൽ കണ്ടു കിട്ടിയിട്ടുള്ളത്.
രണ്ടു ഫോസ്സിലുകളാണ് ഇത് വരെ കണ്ടുകിട്ടിയിട്ടുള്ളത് ഇതിൽ ഇവയുടെ തലയോട്ടി ട്രൂഡോഡിഡ് വർഗ്ഗത്തിലെ തന്നെ മികച്ച ഫോസ്സിൽ ആണ് .
ചെറിയ ദിനോസർ ആയിരുന്നു ഇവ ഏകദേശം 5  അടി നീളവും , 4 കിലോ ഭാരവും മാത്രമേ ഉണ്ടായിരുന്നുള്ളു.
രണ്ട് കുഞ്ഞുങ്ങൾ
1994 ൽ മാർക്ക്‌ നോരെൽ മുട്ടയിൽ നിന്നും വിരിഞ്ഞിറങ്ങാൻ തുടങ്ങുന്ന രണ്ട് ബൈറണോസോറസ് കുഞ്ഞുങ്ങളുടെ ഫോസ്സിൽ കണ്ടെത്തുകയുണ്ടായി.
എന്നാൽ കുടുതൽ പഠനത്തിൽ നിന്നും ആ കൂട് ഒരു ഓവിരാപ്റ്റൊർ ഇനത്തിൽ പെട്ട ദിനോസറിന്റെ ആണ് എന്ന് കണ്ടെത്തി.
ഇത് രണ്ടു നിഗമനങ്ങളിൽ ശാസ്ത്ര ലോകത്തെ എത്തിച്ചു.
ഒന്ന് ഓവിരാപ്റ്റൊർ ഇവയെ ഭക്ഷണമാക്കാൻ കൊണ്ട് വന്നതാകാം തന്റെ കൂട്ടിൽ.
രണ്ട് ഇന്നത്തെ കുയിലുകളെ പോലെ മറ്റു ദിനോസറുകളുടെ കൂട്ടിൽ ആവാം ബൈറണോസോറസ് മുട്ടയിട്ടിരുന്നതു.
ബൈറ്റ്നെറിയോയ്ഡീ ഇംഗ്ലീഷ് വിലാസം https://ml.wikipedia.org/wiki/Byttnerioideae
സപുഷ്പികളിൽപ്പെടുന് ന ഒരു സസ്യകുടുംബമായ മാൽവേസിയിലെ ഒരു ഉപകുടുംബമാണ് ബൈറ്റ്നെറിയോയ്ഡീ (Byttnerioideae ).
ജീനസ്സുകൾ Tribe Byttnerieae Abroma Jacq.
Ayenia L. Byttneria Loefl.
Kleinhovia L. Leptonychia Turcz.
Megatritheca Cristóbal Rayleya Cristóbal Scaphopetalum Mast.
Tribe Hermannieae Dicarpidium F.Muell.
Gilesia F.Muell.
Hermannia L. Melochia L. Waltheria L. Tribe Lasiopetaleae Commersonia J.R.Forst.
G.Forst.
Guichenotia J.Gay Hannafordia F.Muell.
Keraudrenia J.Gay Lasiopetalum Sm.
Lysiosepalum F.Muell.
Rulingia R.Br.
Seringia J.Gay Thomasia J.Gay Tribe Theobromateae Glossostemon Desf.
Guazuma Mill.
Herrania Goudot Theobroma L. Incertae sedis Maxwellia Baill.
അവലംബം This Malvales -related article is a stub.
ബൈബിൾ സംബന്ധിയായ മലയാള പുസ്തകങ്ങളുടെ പട്ടിക പുസ്തകത്തിന്റെ പേര് എഴുതിയത് വർഷം പ്രസാധകർ ബൈബിൾ വിജ്ഞാനകോശം എ. അടപ്പൂർ -- -- ബൈബിളിലെ ബാലകഥകൾ -- -- വിദ്യാർത്ഥിമിത്രം മലയാളം ബൈബിൾ -- -- ഓശാന
ബൈരറ്റാവൂ ദേശീയോദ്യാനം Buyratau National Park Buyratau National Park
കസാഖ്സ്ഥാനിലെ മധ്യ ഉയർന്ന പ്രദേശത്തുള്ള വരണ്ട സ്റ്റെപ്പിയും പകുതി ഊഷരമായ വന ആവാസവ്യവസ്ഥകളും തമ്മിലുള്ള അനന്യമായ സംക്രമണ മേഖലയെ സംരക്ഷിക്കാനായാണ് 2011 ൽ ബൈരറ്റാവൂ ദേശീയോദ്യാനം (കസാഖ്: Бұйратау (ұлттық парк) )സ്ഥാപിതമായത്.
അക്മോല മേഖലയിലെ എരെയ്മെന്റാവൂ ജില്ലയുമായും (60,815 ഹെക്റ്റർ പ്രദേശം) കരാഗൻഡാ മേഖലയിലെ ഒസാകാരോവ് ജില്ലയുമായും (28,154 ഹെക്റ്റർ പ്രദേശം) ഇത് അതിർത്തി പങ്കു വെയ്ക്കുന്നു.
തലസ്ഥാന നഗരമായ അസ്താനയ്ക്ക് 60 കിലോമീറ്റർ അകലെയാണ് ഇത്.
ഈ ദേശീയോദ്യാനത്തിൽ 4 വിനോദസഞ്ചാര പാതകൾ ഉണ്ട്.
വേനൽക്കാലത്ത്, ഒറ്റയ്ക്കും സംഘടിതമായും യാത്രകൾ വാഗ്ദാനം ചെയ്യുന്നു.
ദേശീയോദ്യാനത്തിന്റെ പ്രവേശനകവാടത്തിൽ ഒരു ചെറിയ പ്രവേശന തുക ഈടാക്കുന്നുണ്ട്.
ബൈരാഗി ഇംഗ്ലീഷ് വിലാസം https://ml.wikipedia.org/wiki/Bairagi ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഹിന്ദുസ്ഥാനി സംഗീതത്തിലെ ഒരു രാഗമാണ് ബൈരാഗി .
ബൈരാഗിഭൈരവ് എന്നും വിളിക്കാറുണ്ട്.
അവലംബം പുറത്തേയ്ക്കുള്ള കണ്ണികൾ എസ്.ആർ.എ. ഓൺ സമയ് ആൻഡ് രാഗാസ് എസ്.ആർ.എ. ഓൺ രാഗാസ് ആൻഡ് ഥാട്സ് Archived 2007-05-14 at the Wayback Machine .
രഞ്ചൻ പരിക്കാർ ഓൺ രാഗാസ് മോർ ഡീറ്റൈൽസ് എബൗട്ട് ബൈരാഗിഭൈരവ് ഇന്ത്യൻ സംഗീതത്തെയോ സംഗീതകാരനെയോ പറ്റിയുള്ള ഈ ലേഖനം അപൂർ‌ണ്ണമാണ്‌ .
ഇതു വികസിപ്പിച്ച് വിക്കിപീഡിയയെ സഹായിക്കുക
രുദ്രനാഥ് ഇംഗ്ലീഷ് വിലാസം https://ml.wikipedia.org/wiki/Rudranath
ഇന്ത്യയിലെ ഉത്തരാഖണ്ഡിൽ , ഗാർഹ്വാൾ ഹിമാലയൻ മലനിരകളിൽ സ്ഥിതി ചെയ്യുന്ന ശിവഭഗവാനു സമർപ്പിക്കപ്പെട്ടിരിക്കുന്ന ഒരു ഹൈന്ദവ ക്ഷേത്രമാണ് രുദ്രനാഥ് ( സംസ്കൃതം : रुद्रनाथ ).
സമുദ്ര നിരപ്പിൽ നിന്നും ഏകദേശം 3,600 മീറ്റർ (11,800 അടി) ഉയരത്തിൽ റോഡോഡെൻഡ്രോൺ , പൊക്കം കുറഞ്ഞ മരങ്ങൾ, ആൽപൈൻ മേച്ചിൽപ്പുറങ്ങൾ തുടങ്ങിയവ നിറഞ്ഞ ഇടതൂർന്ന വനപ്രദേശങ്ങളിൽ സ്ഥിതി ചെയ്യുന്ന ഒരു സ്വാഭാവിക ശിലാ ക്ഷേത്രമാണ് ഇത്.
ഗാർഹ്വാൾ മേഖലയിലെ അഞ്ച് ശിവ ക്ഷേത്രങ്ങൾ ഉൾക്കൊള്ളുന്ന പഞ്ച കേദാരം തീർത്ഥാടന മണ്ഡലത്തിൽപ്പെടുന്ന മൂന്നാമതായി ദർശിക്കേണ്ട ക്ഷേത്രമാണിത്.
ഈ മണ്ഡലത്തിലെ മറ്റു ക്ഷേത്രങ്ങളിൽ, രുദ്രനാഥ്, മദ്ധ്യമഹേശ്വർ അഥവാ മദ്മഹേശ്വർ എന്നിവയിൽ ദർശനം നടത്തുന്നതിനു  മുമ്പായിത്തന്നെ ദർശനം നടത്തേണ്ടതായ കേദാർനാഥ് , തുംഗനാഥ് , എന്നിവയും രുദ്രനാഥിനുശേഷം ദർശനം നടത്തേണ്ടതായ കൽപേശ്വർ ക്ഷേത്രവും ഉൾപ്പെടുന്നു.
ഇവിടെ ശിവഭഗവാന്റെ മുഖം ‘നിൽകാന്ത് മഹാദേവ’ ആയി ആരാധിക്കപ്പെടുന്നു.
ഗോപേശ്വറിൽനിന്ന് ഏതാണ്ട്  03 കിലോമീറ്റർ ദൂരെയുള്ള സാഗർ ഗ്രാമത്തിൽനിന്നു ട്രെക്കിംഗ് ആരംഭിക്കുന്നു.
ഗോപേശ്വറിൽനിന്ന് ഏകദേശം 12 കിലോമീറ്റർ ദൂരത്തിലുള്ള മണ്ഡാലിലാണ് മറ്റൊരു ട്രെക്കിംഗ് പോയിന്റ് തുടങ്ങുന്നത്.
ഈ ട്രെക്കിംഗ് പാത അനുസൂയ ദേവി ക്ഷേത്രത്തിനു സമീപത്തുകൂടി കടന്നുപോകുന്നു.
ഏകദേശം 24 കിലോമീറ്റർ ദൂരത്തിൽ ട്രെക്കിംഗ് പാത അതീവ ദുഷ്ക്കരമാണ്.
ഐതിഹ്യവും ആരാധനയും നവോലാ ചുരത്തിന്റെ വീക്ഷണം നന്ദാ ദേവി യുടെ വീക്ഷണം
ഹൈന്ദവ ഇതിഹാസമായ മഹാഭാരതത്തിലെ നായകന്മാരായ പാണ്ഡവന്മാരാണ് രുദ്രനാഥ് ക്ഷേത്രം സ്ഥാപിച്ചതെന്നു വിശ്വസിക്കപ്പെടുന്നു.
ഐതിഹ്യപ്രകാരം കുരുക്ഷേത്ര യുദ്ധത്തിൽ തങ്ങൾ നടത്തിയ പാപങ്ങളിൽനിന്നു മോചിതരാകുവാൻ ശിവഭഗവാനെ തേടി പാണ്ഡവന്മാർ ഹിമാലയപർവ്വതത്തിലെത്തി .
അവരെ കാണാൻ ആഗ്രഹിക്കാത്ത ശിവഭഗവാൻ ഒരു ഋഷഭത്തിന്റെ രൂപത്തിൽ അവിടെനിന്ന് അപ്രത്യക്ഷനായി ക്ഷിതിയിലെത്തുകയും പഞ്ച കേദാർ സ്ഥലങ്ങളിൽ വിവിധ ഭാഗങ്ങളായി പ്രത്യക്ഷനാകുകയും ചെയ്തു.
പൂഞ്ഞ കേദാർനാഥിൽ ഉയിർന്നുവന്നപ്പോൾ കൈകൾ തുംഗനാഥിൽ പ്രത്യക്ഷമായി.
നാഭിയും വയറും മദ്ധ്യമഹേശ്വറിലും മുഖം രുദ്രനാഥിലും കേശവും ശിരസും കൽപ്പകേശ്വറിലും പ്രത്യക്ഷമായി.
ശൈത്യകാലത്ത് ശിവന്റെ ഒരു പ്രതീകാത്മകമായ പ്രതിമ ആരാധനക്കായി ഗോപേശ്വരയിലേക്ക് കൊണ്ടുവരുന്നു.
ഗോപേശ്വറിൽനിന്ന് സാഗർവഴി ഡോളി യാത്ര ആരംഭിക്കുന്നു.
ഡോളി യാത്ര ല്യൂട്ടി ബുഗ്യാലും പനാറും മുറിച്ചുകടന്ന് ഒടുവിൽ പിത്രധാറിലെത്തുന്നു.
ഇവിടെ പൂർവ്വികർക്കായി ആരാധന ചെയ്യപ്പെടുന്നു.
ശേഷം ധലാബ്നി മൈതാനം മുറിച്ചുകടന്ന് ഡോളി അഥവാ ശിവന്റെ പ്രതീകാത്മക ബിംബം രുദ്രനാഥിലെത്തുന്നു.
ഇവിടെ ആദ്യം വനദേവിയെ ആരാധിക്കുന്നു.
വനദേവി ഈ പ്രദേശത്തെ സംരക്ഷിക്കുന്നുവെന്നാണ് നാടൻ വിശ്വാസം.
ക്ഷേത്രം വനദേവി അല്ലെങ്കിൽ വനദേവതമാർ സംരക്ഷിക്കുന്നുവെന്നാണ് ഐതിഹ്യം .
ഹൈന്ദവ മാസമായ ശ്രാവണത്തിലെ (ജൂലൈ  - ആഗസ്റ്റ്) പൂർണ്ണ ചന്ദ്രനുള്ള ദിവസം ക്ഷേത്രം ഒരു വാർഷിക മേള ആഘോഷിക്കുന്നു.
ഇത് മിക്കവാറും രക്ഷാബന്ധൻ ദിവസമായിരിക്കും നടത്താറുള്ളത്.
മേളയിൽ പ്രധാനമായും പ്രാദേശിക ജനങ്ങളാണു പങ്കെടുക്കാറുള്ളത്.
രുദ്രനാഥ് ക്ഷേത്രത്തിലെ പുരോഹിതന്മാർ ഗോപേശ്വർ ഗ്രാമത്തിലെ ഭട്ടുകളും തിവാരികളുമാണ്.
രുദ്രനാഥിലേയ്ക്കുള്ള ട്രെക്കിംഗ് വഴിയിലെ (മാധ്മഹേശ്വർ വഴി വരുകയാണെങ്കിൽ) നന്ദകുണ്ഡിൽ (2,439 മീറ്റർ അല്ലെങ്കിൽ 8,002 അടി) പാണ്ഡവന്മാരുടേതെന്നു വിശ്വസിക്കപ്പെടുന്നതും പാറക്കല്ലുകളിൽ നിന്ന് ഉന്തിനിൽക്കുന്നതുമായ ചരിത്രാതീത കാലത്തെ പഴയ വാളുകളെ തീർത്ഥയാത്രികർ ആരാധിക്കാറുണ്ട്.
ക്ഷേത്രത്തിനടുത്തായി അനേകം വിശുദ്ധജല തടാകങ്ങൾ (കുണ്ഡ്) കാണപ്പെടുന്നു.
സൂര്യ-കുണ്ട്, ചന്ദ്ര-കുണ്ഡ്, താരാ കുണ്ട്, മന-കുണ്ട് തുടങ്ങിയവ ഇതിൽ ഉൾപ്പെടുന്നു.
നന്ദാദേവി , ത്രിശൂൽ, നന്ദ ഖണ്ടി എന്നിവയാണ് ഇവിടത്തെ പ്രശസ്തമായ മലനിരകൾ.
ഇത് ക്ഷേത്രത്തിന് മനോഹരമായ പശ്ചാത്തലമൊരുക്കുന്നു.
പുണ്യനദിയായ വൈതരണി അഥവാ ബൈതരണി അഥവാ രുദ്രഗംഗ രുദ്രനാഥന്റെ ചാരനിറ വിഗ്രഹമുള്ള ക്ഷേത്രത്തിനരികിലൂടെ ഒഴുകുന്നു.
ഈ നദി, "രക്ഷയുടെ നദി" ആയാണ് അറിയപ്പെടുന്നത്.
മരിച്ചവരുടെ ആത്മാക്കൾ ഇതുവഴിയാണ് മറ്റു ലോകത്ത് എത്തിച്ചേരുന്നത് എന്നു ഭക്തർ വിശ്വസിക്കുന്നു.
അതുകൊണ്ടാണ്, ഭക്തർ മരണാനന്തരചടങ്ങുകൾ നടത്താനായി രുദ്രനാഥിലേക്ക് സന്ദർശിക്കുന്നത്.
വിശുദ്ധ നഗരമായ ഗയയിൽ നൂറു ദശലക്ഷം ആളുകൾ പൂർവ്വികർക്ക് പിണ്ഡം നൽകുന്നതിന് തുല്യമാണ് ഇവിടം എന്നാണ് ചിലർ വിശ്വസിക്കുന്നത്.
രുദ്രനാഥിൽ നിന്ന് ത്രിശൂൽ, നന്ദ ദേവി , ദേവസ്ഥാൻ, ഹാത്തി പർബത്, നന്ദ ഖണ്ടി എന്നീ മലകൾ കാണാൻ കഴിയുന്നു .
"രുദ്രനാഥ്" എന്നതിൻറെയർത്ഥം, "കോപിക്കുന്നവൻ" എന്നാണ്.
രുദ്രനാഥ് മലയുടെ ക്ഷേത്രത്തിലേക്കുള്ള ഗുഹ ഇന്ന് കാണുന്ന വിധത്തിൽ പരിഷ്ക്കരിച്ചതാണ്.
പഞ്ചകേദാർ ക്ഷേത്രങ്ങളിൽ രുദ്രനാഥാണ് മിക്കപ്പോഴും എത്തിച്ചേരാൻ ഏറ്റവും പ്രയാസമുള്ളതായി കരുതപ്പെടുന്നത്.
ഇവിടെനിന്ന് ഏറ്റവും അടുത്തുള്ള വിമാനത്താവളം ഡെറാഡൂണിലെ (258 കിലോമീറ്റർ അഥവാ 160 മൈലുകൾ) ജോളി ഗ്രാന്റ് ആണ്.
അതുപോലെതന്നെ ഏറ്റവും അടുത്തുള്ള തീവണ്ടി സ്റ്റേഷൻ ഋഷികേശ് (241 കിലോമീറ്റർ അല്ലെങ്കിൽ 150 മൈലുകൾ) ആണ്.
രുദ്രനാഥിലേക്കുള്ള ട്രെക്കിങ് പാതകളിൽ ഭൂരിപക്ഷവും ഗോപേശ്വറിൽനിന്നോ അല്ലെങ്കിൽ സമീപ പ്രദേശങ്ങളിൽനിന്നോ ആണ്.
ഗോപേശ്വരിൽ നിന്ന് 5 കിലോമീറ്റർ (3 മൈൽ) അകലെ ഉയരത്തിലുള്ള സാഗർ ഗ്രാമത്തിൽ വാഹനങ്ങൾ സഞ്ചരിക്കുന്ന ഒരു പാതയും തീർത്ഥാടകർക്കു താമസത്തിനുള്ള രുദ്ര ഹോട്ടലും സ്ഥിതിചെയ്യുന്നു.
അതിനപ്പുറം 20 കിലോമീറ്റർ (12 മൈൽ) ട്രക്കിംഗ് നടത്തി രുദ്രനാഥിലെത്തിച്ചേരാവുന്നതാണ്.
ഉയരത്തിൽ വളരുന്ന പുല്ലുകൾ , ഓക്കുമരങ്ങൾ , റോഡോഡെൻഡ്രോൺ വനങ്ങൾ എന്നിവയിലൂടെയാണ് ട്രക്കിംഗ് പാത പുരോഗമിക്കുന്നത്.
ട്രെക്കിംഗ് പാത തെന്നലുള്ളതായി വിവരിക്കപ്പെടുന്നു.
ഗംഗോൽഗാവോണിൽ നിന്നു 17 കിലോമീറ്റർ (11 മൈൽ) ദൂരത്തിലുള്ള കയറ്റമാണ് മറ്റൊരു പാത.
ഇത് ഗോപേശ്വറിൽനിന്ന് 3 കിലോമീറ്റർ (2 മൈൽ) ദൂരം - നിബിഢ വനത്തിലൂടെയും പനാർ, നൈലാ ആട്ടിടയ അധിവാസകേന്ദ്രം വഴിയുമാണ്.
മന്റാൽ വഴി (13 കിലോമീറ്റർ അഥവാ 8 മൈൽ) ഗോപേശ്വറിൽനിന്ന് രുദ്രനാഥിലേയ്ക്കു നയിക്കുന്നതാണ് മറ്റൊരു ട്രെക്കിങ്ങ് പാത.
അതിനുശേഷം 6 കിലോമീറ്റർ (4 മൈൽ) കൂടുതലായി സഞ്ചരിച്ച് അൻസുയ ദേവി ക്ഷേത്രത്തിലേയ്ക്കെത്തുകയും മറ്റൊരു 20 കിലോമീറ്റർ) 12 മൈൽ) ദൂരം സഞ്ചരിച്ച് രുദ്രനാഥിലെത്തിച്ചേരുന്നു.
അനസൂയ ദേവിയെ പ്രിതിഷ്ടിച്ചിരിക്കുന്ന ക്ഷേത്രമാണ് അനസൂയ ദേവി ക്ഷേത്രം.
ശാരീരിക തളർച്ചയിൽനിന്ന് ദേവി, ഭക്തരെ മുക്തരാക്കുമെന്ന വിശ്വാസമാണ് ഇവിടെയുള്ളത്.
ജോഷിമഠിൽനിന്ന് ഹെലാംഗ് വഴി 45 കി.
മീ (28 മൈൽ) ദൂരത്തിലുള്ള മറ്റൊരു ട്രക്കിങ് പാതയും (അതീവ ദുഷ്കരമായത്) നിലവിലുണ്ട്.
കൽപേശ്വറിൽനിന്ന് ഡുമാക്, കൽഗോണ്ട്, കിമാന, പല്ലാ എന്നിവിടങ്ങളിലൂടെയും രുദ്രനാഥിലേയ്ക്ക് ഒരു ട്രെക്കിംങ് പാതയുണ്ട്.
ഈ പാത കൽപേശ്വറിനു അല്പം മുന്നിൽ ഉർഗം ഗ്രാമത്തിൽ എത്തിച്ചേരുന്നു.
കുറിപ്പുകൾ Distance from Anusuya Devi to Rudranath is 20 km approx, uttaranchal-tourism website Archived 2019-03-25 at the Wayback Machine .
അവലംബം പുറം കണ്ണികൾ Locations of Panch Kedar - Schematic sketch Panch Kedar, trek map, page 78
രുഗ്മിണി ഗോപാലകൃഷ്ണൻ
1936-ൽ ജനിച്ച (സരസ്വതി വീണകലാകാരിയാണ് രുക്മിണി ഗോപാലകൃഷ്ണൻ .
തമിഴ് നാട്ടിലാണ് ജനിച്ചത്.
ചെറിയ കുട്ടിയായിരിക്കുമ്പോൾ കേരളത്തിലേക്ക് കുടുംബം താമസം മാറ്റി.
ഗായക ശിക്ഷാമണി ഹരികേശനല്ലൂർ മുത്തയ്യ ഭാഗവതരുടെ പേരക്കുട്ടിയാണ്.
60 വയസ്സുവരെ സംഗീതാലാപനവും അദ്ധ്യയനവുമായി ഈ മേഖലയിൽ ഉണ്ടായിരുന്നു..
സംഗീതത്തിലെ പ്രാഥമികപരിശീലകൻ അമ്മാവൻ ശ്രീ നെല്ലായി ടിവി.
കൃഷ്ണമൂർത്തിയായിരുന്നു .
ഭാരത സർക്കാരിൽനിന്ന് സാംസ്ക്കാരിക സ്കോളർഷിപ്പ് കിട്ടിയശെഷം സരസ്വതി വീണയിൽ കർണ്ണാടക സംഗീതത്തിൽ പത്മശ്രീ കെ.എസ്.നാരായണസ്വാമിയിൽ നിന്നും അഗാധ പാണ്ഡിത്യം നേടി.
1954ൽ 17-ആം വയസ്സിൽ ആകാശവാണിയുടെ ആദ്യത്തെ വീണ മത്സരത്തിൽ ഒന്നാമതായി ഭാരതത്തിന്റെ ആദ്യത്തെ പ്രസിഡന്റായ രാജേന്ദ്ര പ്രസാദിൽ നിന്ന് രാഷ്റ്റ്രപതി പുരസ്ക്കാരം നേടി.
പതിനെട്ടാം വയസ്സിൽ കേരള സർവകലാശാലയുടെ സ്വാതി തിരുന്നാൾ സംഗീത കോളേജിൽ 1957 മുതൽ 1986 വരെ പ്രൊഫസറും വകുപ്പു മേധാവിയുമായിരുന്നു.1987മുതൽ 1990 വരെ പാലക്കാട്ടെ ചെമ്പൈ സ്മാരക  സ്ർക്കാർ സംഗീത കോളേജിൽ പ്രിൻസപ്പാളായിരുന്നു..
രുചി മുകുളങ്ങൾ ഇംഗ്ലീഷ് വിലാസം https://ml.wikipedia.org/wiki/Taste_bud നാവിലെ രുചി മുകുളങ്ങൾ
സ്വാദ് തിരിച്ചറിയുന്നതിനുവേണ്ടി ദഹനപഥത്തിന്റെ ആരംഭഭാഗത്തുള്ള സവിശേഷഘടകങ്ങളാണ് രുചി മുകുളങ്ങൾ.
ഇവയിൽ, രുചി സംവേദകോശങ്ങൾ അടങ്ങിയിരിക്കുന്നു.
നാവ് ,  അണ്ണാക്ക്, അന്നനാളിയുടെ മുകൾഭാഗം , കവിൾ , എപ്പിഗ്ലൊട്ടിസ് എന്നിവയ്ക്ക് ചുറ്റുമാണ് ഇത്തരം രുചി റിസപ്റ്ററുകൾ  കാണപ്പെടുന്നത്.
അടിസ്ഥാന രുചികളായ ഉപ്പ് , പുളി , കയ്പ് , മധുരം, ഉമാമി എന്നിവയറിയുന്നതിന് ഇവ സഹായിക്കുന്നു.
ഉമിനീരിൽ ലയിക്കുന്ന ഭക്ഷണപദാർത്ഥത്തിന്റെ കണികകൾ രുചി റിസപ്റ്ററുകളുമായി സമ്പർക്കം പുലർത്തുന്നു.
രുചി റിസപ്റ്റർ സെല്ലുകൾ വിവിധ റിസപ്റ്ററുകളുടെയും അയോൺ ചാനലുകളുടെയും ക്ലസ്റ്ററുകൾ കണ്ടെത്തിയ വിവരങ്ങൾ തലച്ചോറിന്റെ ഗസ്റ്റേറ്ററി കോർട്ടക്സിലേക്ക് ഏഴാമത്തെയും ഒമ്പതാമത്തെയും പത്താമത്തെയും ശിരോനാഡികൾ വഴി അയയ്ക്കുന്നു.
മനുഷ്യ നാവിൽ ശരാശരി 2,000–8,000 രുചി മുകുളങ്ങളുണ്ട്.
ഇവയുടെ ശരാശരി ആയുസ്സ് 10 ദിവസമാണെന്ന് കണക്കാക്കപ്പെടുന്നു.
നാവിലെ രുചി മുകുളങ്ങൾ നാവിന്റെ ഉപരിതലത്തിൽ കാണപ്പെടുന്നു.
പാപ്പില്ലകൾ നാല് തരം ഉണ്ട്; ഒരെണ്ണം ഒഴികെ എല്ലാം രുചി മുകുളങ്ങൾ ഉൾക്കൊള്ളുന്നു: ഫംഗിഫോം പാപ്പില്ലകൾ ഫോളിയറ്റ് പാപ്പില്ലകൾ വൃത്താകൃതിയിലുള്ള പാപ്പില്ലകൾ ഫിലിഫോം പാപ്പില്ലകൾ ( രുചി മുകുളങ്ങൾ അടങ്ങിയിട്ടില്ല.)
ഉപ്പ്, മധുരം, പുളി, ഉമാമി രുചികൾ രുചി കോശങ്ങളുടെ ഡിപോലറൈസേഷന് കാരണമാകുമെങ്കിലും വ്യത്യസ്ത സംവിധാനങ്ങൾ പ്രയോഗിക്കുന്നു.
കയ്പ് Ca 2+ ന്റെ ആന്തരിക റിലീസിന് കാരണമാകുന്നു, ബാഹ്യ Ca 2+ ആവശ്യമില്ല.
അവലംബം ബാഹ്യ ലിങ്കുകൾ നാഷണൽ പബ്ലിക് റേഡിയോയുടെ ടോക്ക് ഓഫ് ദി നേഷൻ , ജൂലൈ 22, 2005 ൽ നിന്ന് ശാസ്ത്രജ്ഞർ രുചി ബഡ്ഡുകളുടെ പ്രവർത്തനങ്ങൾ പര്യവേക്ഷണം ചെയ്യുന്നു.
http://kidshealth.org/kid/talk/qa/taste_buds.html രുചി മുകുളങ്ങളെക്കുറിച്ച് കുട്ടികൾക്കായി!
http://www.newser.com/story/103744/your-lungs-have-their-own-taste-buds.html
രുചിര പെരേര ഇംഗ്ലീഷ് വിലാസം https://ml.wikipedia.org/wiki/Ruchira_Perera
ഒരു മുൻ ശ്രീലങ്കൻ ക്രിക്കറ്റ് കളിക്കാരനാണ് രുചിര പെരേര എന്ന പേരിലറിയപ്പെടുന്ന പനഗൊദഗെ ഡോൺ രുചിര ലക്സിരി പെരേര (സിംഹള: රුචිර පෙරේරා).
ശ്രീലങ്കയ്ക്കുവേണ്ടി അന്താരഷ്ട്ര ക്രിക്കറ്റിന്റെ എല്ലാ ഫോർമാറ്റുകളിലും ഇദ്ദേഹം കളിച്ചിട്ടുണ്ട്.
ഒരു ഇടം കൈയ്യൻ ബാറ്റ്സ്മാനും ഇടം കൈയ്യൻ മീഡിയം ഫാസ്റ്റ് ബൗളറുമാണ് പെരേര.
1977 ഏപ്രിൽ ആറിന് കൊളൊബോയിൽ ജനിച്ചു.
1996/97-ലാണ് പെരേര ഫസ്റ്റ് ക്ലാസ് മത്സരങ്ങൾ കളിച്ചു തുടങ്ങിയത്.
സിംഹളീസ് സ്പോർട്സ് ക്ലബ്, കോൾട്സ് ക്രിക്കറ്റ് ക്ലബ്, ബ്ലൂംഫീൽഡ് ക്രിക്കറ്റ് ആൻഡ് അത്ലറ്റിക് ക്ലബ്, ബസ്നാഹിര സൗത്ത് മുതലയാ ടീമുകൾക്ക് വേണ്ടി ഇദ്ദേഹം കളിച്ചിട്ടുണ്ട്.
കോൾട്ട്സ് ക്ലബിനായി 2011 ഫെബ്രുവരി 25നായിരുന്നു അദ്ദേഹത്തിന്റെ അവസാന ഫസ്റ്റ് ക്ലാസ് മത്സരം.
1999 ഫെബ്രുവരി 24ന് ഏഷ്യൻ ച്യാമ്പ്യൻഷിപ്പിലെ രണ്ടാം മത്സരത്തിലെ കൊളംബോ സിംഹളീസ് സ്റ്റേഡിയത്തിൽ ഇന്ത്യക്കെതിരെ ആയിരുന്നു പെരേരയുടെ ടെസ്റ്റ് അരങ്ങേറ്റം.
ഈ മത്സരത്തിൽ ആദ്യ ഇന്നിംഗ്സിൽ ഒരു വിക്കറ്റ് വീഴ്ത്തിയെങ്കിലും രണ്ടാം ഇന്നിംഗ്സിൽ വിക്കറ്റൊന്നും നേടാൻ കഴിഞ്ഞില്ല.
വി.വി.എസ്. ലക്ഷ്മണന്റെ വിക്കറ്റാണ് അദ്ദേഹത്തിന്റെ ആദ്യ ടെസ്റ്റ് വിക്കറ്റ് .
എട്ട് റ്റെസ്റ്റുകൾ കളിച്ച പെരേരയുടെ ഒരിന്നിംഗ്സിലെ ഏറ്റവും മികച്ച പ്രകടനം 3/4ഒ ഉം മത്സരത്തിലെ മികച്ച പ്രകടനം 5/138ഉമാണ്.
38.88 ശരാശരിയോടെ 17 വിക്കറ്റുകളാണ് അദ്ദേഹം നേടിയത്.
2002 നംവംബർ എട്ടിന് സൗത്താഫ്രിക്കയുമായുള്ള ആദ്യ ടെസ്റ്റാണ് പെരേരയുടെ ഒടുവിലത്തെ ടെസ്റ്റ് മത്സരം, ഈ മത്സരത്തിൽ വികറ്റുകളൊന്നും വീഴ്ത്താൻ അദ്ദേഹത്തിന് കഴിഞില്ല, ആദ്യ ഇന്നിംഗ്സിൽ ഹഷൻ തിലകരത്നെയുമായി 27 റൺസിന്റെ പത്താം വിക്കറ്റ് കൂടുകെട്ടിൽ അദ്ദേഹം പങ്കാളിയായി.
ഒടുവിൽ ഇന്നിംഗ്സ് അവസാനിച്ചപ്പോൾ 11 റൺസുമായി അദ്ദേഹം പുറത്താകാതെ നിന്നു .
1999 ജനുവരി 29ന് പെർത്തിൽ നടന്ന കാൾട്ടൺ യുണൈറ്റഡ് സീരിസിന്റെ പതിനൊന്നാം മത്സരത്തിൽ ഇംഗ്ലണ്ടിനെതിരെ ആയിരുന്നു പെരെരയുടേ ഏകദിന അരങ്ങേറ്റം.
ഈ മത്സരത്തിൽ പത്ത് ഓവറിൽ 55 റൺസ് വഴങ്ങിയ അദ്ദേഹം മൂന്ന് വികറ്റുകൾ വീഴ്ത്തി.
തന്റെ ആദ്യ ഓവറിന്റെ അഞ്ചാം പന്തിൽ അലക് സ്റ്റ്യുവർട്ടിനെ ബൗൾഡാക്കിയാണ് അദ്ദേഹം തന്റെ കന്നി വിക്കറ്റ് നേടിയത്.
ഇംഗ്ലണ്ടിനെ 227/7 എന്ന ചെറിയ സ്കോറിൽ ഒതുക്കാൻ ലങ്കയ്ക്കായെങ്കിലും, മാർക്ക് ഈലത്തിന്റെ 32/5 എന്ന ബൗളിംഗ് മികവിൽ ഇംഗ്ലണ്ട് 128 റൺസിന് വിജയിച്ചു .
പതിനേഴ് ഏകദിനങ്ങളിൽ നിന്നായി പതിനേഴ് വിക്കറ്റുകളാണ് അദ്ദേഹം നേടിയത്, ഇതിൽ ബംഗ്ലാദേശിനെതിരായ 7-1-23-3 ആണ് മികച്ച പ്രകടനം.
2007 മേയ് 20ന് അബുദാബിയിൽ പാകിസ്താനെതിരായ ഏകദിന മത്സരമാണ് അദ്ദേഹത്തിന്റെ ഒടുവിലത്തെ അന്താരാഷ്ട മത്സരം.
ഈ മത്സരത്തിൽ പത്ത് ഓവരിൽ രണ്ട് മെയ്ഡൻ ഉൾപ്പടെ 67 റൺസ് വഴങ്ങ്നിയെങ്കിലും വിക്കറ്റുകൾ ഒന്നും തന്നെ നേടാനയില്ല.
ഈ കളിയിൽ ഉമർ ഗുളിന്റെ പന്തിൽ ഗോൾഡൻ ഡക്കായി.
മത്സരത്തിൽ പാകിസ്താൻ 98 റൺസുകൾക്കായിരുന്നു വിജയിച്ചത് .
2006-ൽ ശ്രീലങ്കയുടെ ആദ്യ ട്വന്റി -20 അന്താരാഷ്ട്ര മത്സരത്തിൽ ടി20 ഐ ക്യാപ് നമ്പർ ലഭിച്ച കളിക്കാരനാണ് പെരേര, അദ്ദേഹത്തിന്റെ ടി20 ക്യാപ് നമ്പർ ഒൻപതായിരുന്നു.
സതാംപ്ടണിൽ ഇംഗൾണ്ടിനെതിരെ അരങ്ങേറ്റം കുറിച്ച പെരേര ആകെ രണ്ട് അന്തരാഷ്ട്ര ടി20 മത്സരങ്ങൾ മാത്രമേ കളിച്ചിട്ടുള്ളു.
ഒരു റൺസോ വിക്കറ്റോ ടി20ഐയിൽ അദ്ദേഹത്തിന്റെ പേരിലില്ല.
അന്താരാഷ്ട്ര അവാർഡുകൾ ഏകദിന അന്താരാഷ്ട്ര ക്രിക്കറ്റ് മാൻ ഓഫ് ദ മാച്ച് അവാർഡുകൾ ക്രമം എതിരാളി വേദി തീയതി മത്സരത്തിലെ പ്രകടനം ഫലം 1 ബംഗ്ലാദേശ് ഷഹീദ് ചന്തു സ്റ്റേഡിയം, ബോഗ്ര 20 ഫെബ്രുവരി 2006 7-1-23-3 ; DNB ശ്രീലങ്ക 5 വിക്കറ്റിന് വിജയിച്ചു.
രുഗ്മിണി ലക്ഷ്മിപതി ഇംഗ്ലീഷ് വിലാസം https://ml.wikipedia.org/wiki/Rukmini_Lakshmipathi
ഒരു ഇന്ത്യൻ സ്വാതന്ത്ര്യസമര സേനാനിയും ഇന്ത്യൻ നാഷണൽ കോൺഗ്രസിന്റെ പ്രവർത്തകയുമായിരുന്നു രുക്മിണി ലക്ഷ്മിപതി (രുഗ്മണി ലക്ഷ്മിപതി എന്നും അറിയപ്പെടുന്നു. തമിഴ് : ருக்மிணி லக்ஷ்மிபதி ) (6 ഡിസംബർ 1892 – 6 ഓഗസ്റ്റ് 1951).
മദ്രാസ് സംസ്ഥാന നിയമസഭയിലേക്ക് തിരഞ്ഞെടുക്കപ്പെട്ട ആദ്യത്തെ വനിതയായിരുന്നു.
മദ്രാസ് പ്രസിഡൻസിയിലെ മന്ത്രിയായും സേവനമനുഷ്ഠിച്ചിട്ടുണ്ട്.
മദ്രാസിലെ ഒരു കർഷക കുടുംബത്തിലായിരുന്നു രുക്മിണി ലക്ഷ്മിപതി ജനിച്ചത്.
മദ്രാസിലെ ഭൂപ്രഭുക്കന്മാരിൽ ഒരാളായിരുന്ന രാജാ ടി. രാംറാവു ആയിരുന്നു രുക്മിണിയുടെ പിതാവ്.
മദ്രാസിലെ വുമൺസ് ക്രിസ്റ്റ്യൻ കോളേജിൽ നിന്നും ബി.എ. ബിരുദം കരസ്ഥമാക്കുകയുണ്ടായി.
തുടർന്ന് ഡോ. അജന്ത ലക്ഷ്മിപതിയെ വിവാഹം ചെയ്തു.
1923 - ൽ ഇന്ത്യൻ നാഷണൽ കോൺഗ്രസിലെ അംഗമായി.
1923 - ൽ പാരീസിൽ വച്ചു നടന്ന ഇന്റർനാഷണൽ വുമൺസ് സഫ്രേജ് അലയൻസ് കോൺഗ്രസിൽ ഇന്ത്യയെ പ്രതിനിധീകരിച്ചുകൊണ്ട് രുക്മിണിയായിരുന്ന പങ്കെടുത്തത്.
1930 - ൽ വേദാരണ്യത്തിൽ വച്ചു നടന്ന ഉപ്പു സത്യാഗ്രഹത്തിൽ സജീവമായി പങ്കെടുത്തു.
ഇതിനെത്തുടർന്ന് അറസ്റ്റ് ചെയ്യപ്പെടുകയും തടവിലാക്കപ്പെട്ടുതയും ചെയ്തിരുന്നു.
ഉപ്പു സത്യാഗ്രഹ പ്രസ്ഥാനത്തിന്റെ ഭാഗമായി ജയിലിലടയ്ക്കപ്പെട്ട ആദ്യത്തെ വനിതയായിരുന്നു രുക്മിണി ലക്ഷ്മിപതി.
1934 - ൽ മദ്രാസ് ലെജിസ്ലേറ്റീവ് കൗൺസിലിലേക്കു നടന്ന ഉപതിരഞ്ഞെടുപ്പിൽ രുക്മിണി മത്സരിക്കുകയും വിജയിക്കുകയും ചെയ്തു.
1937 - ൽ നടന്ന മദ്രാസ് പ്രസിഡൻസി പൊതുതിരഞ്ഞെടുപ്പിലും വിജയിച്ചുകൊണ്ട് മദ്രാസ് പ്രസിഡൻസി ലെജിസ്ലേറ്റീവ് അസംബ്ലിയിലെ അംഗമായി.
1937 ജൂലൈ 15 - ന് മദ്രാസ് ലെജിസ്ലേറ്റീവ് അസംബ്ലിയുടെ ഡെപ്യൂട്ടി സ്പീക്കറായി തിരഞ്ഞെടുക്കപ്പെട്ടു.
1946 മേയ് 1 മുതൽ 1947 മാർച്ച് 23 വരെയുള്ള കാലയളവിൽ ടി. പ്രകാശത്തിന്റെ നേതൃത്വത്തിലുണ്ടായിരുന്ന മന്ത്രിസഭയിലെ ആരോഗ്യ വകുപ്പു മന്ത്രിയായി പ്രവർത്തിക്കുകയുണ്ടായി.
മദ്രാസ് പ്രസിഡൻസിയിലെ ആദ്യത്തെ വനിതാ മന്ത്രിയും ഒരേയൊരു വനിതാ മന്ത്രിയുമായിരുന്നു രുക്മിണി ലക്ഷ്മിപതി.
ചെന്നൈയിലെ എഗ്മോറിലുള്ള മാർഷലിന്റെ റോഡ്, രുക്മിണി ലക്ഷ്മിപതിയുടെ പേരിലാണ് നാമകരണം ചെയ്യപ്പെട്ടിരിക്കുന്നത്.
രുഗ്മണിയ്ക്ക് ആദരവർപ്പിച്ചുകൊണ്ട് 1997 - ൽ ഭാരത സർക്കാരിന്റെ തപാൽ വകുപ്പ് പ്രത്യേക പോസ്റ്റൽ സ്റ്റാമ്പും പുറത്തിറക്കുകയുണ്ടായി.
രുചി ഇംഗ്ലീഷ് വിലാസം https://ml.wikipedia.org/wiki/Taste(Ayurveda)
നാക്കിലൂടെ അറിയാൻ കഴിയുന്ന ഔഷധത്തിന്റെയും ആഹാരത്തിന്റെയും അനുഭവമാണ്‌ രസം അഥവാ രുചി.
ആഹാരത്തിലെ രാസഘടകങ്ങളെ തിരിച്ചറിയുന്നതിനുള്ള സംവേദനം ആണിത് .
ദ്രവങ്ങളിൽ ലയിച്ച രാസവസ്തുക്കളുടെ താരതമ്യേന ഉയർന്ന സാന്ദ്രതയെക്കുറിച്ചുള്ള അറിവാണ് രുചി നല്കുന്നത്.
ഗന്ധത്തോട് അടുത്ത ബന്ധമുള്ള സംവേദനമാണിത്.
രാസ ഉത്തേജകങ്ങൾ സ്വീകരിക്കാൻ കഴിയുന്ന സംവേദിനികൾ ഉള്ളതുകൊാണ് രുചി അറിയാൻ കഴിയുന്നത്.
സ്വാദുമുകുളങ്ങൾ എന്ന പ്രത്യേക സംവേദിനികൾ വായ്ക്കുള്ളിൽ, പ്രത്യേകിച്ച് നാക്കിൽ, മാത്രമാണ് കാണുന്നത്.
ഒരാളിൽ ഏകദേശം 9,000 സ്വാദ്മുകുളങ്ങൾ കാണും.
ഫേഷ്യൽ നെർവ്, ഗ്ലോസോഫരിഞ്ചിയൽ നെർവ് എന്നീ നാഡികളുടെ തന്തുക്കളാണ് സ്വാദുമുകുളങ്ങളെ നിയന്ത്രിക്കുന്നത്.
നാക്കിന്റെ പിറകിലെ അറ്റം കയ്പറിയാനും വശങ്ങൾ പുളിപ്പറിയാനും അറ്റം മധുരവും ഉപ്പുരസവും അറിയാനും പ്രയോജനപ്പെടുന്നു.
ചില രോഗം ബാധിച്ചാൽ രുചിയറിയാനുള്ള ശേഷി നഷ്ടപ്പെടും.
പ്രധാനമായും ആറ് രസങ്ങളാണുള്ളത് മധുരം , പുളിരസം , ലവണം , തിക്തം , കടു , കഷായം .
ആയുർവേദത്തിലെ നിഗമനം
ഈ രസങ്ങൾ ഓരോന്നും ഈരണ്ട് പഞ്ചഭൂതങ്ങളുടെ ആധിക്യം കൊണ്ടുണ്ടാകുന്നു എന്ന് ആയുർ‌വേദ മതം.
എല്ലാ ദ്രവ്യങ്ങളിലും എല്ലാ ഭൂതങ്ങളും അടങ്ങിയിരിക്കുന്നു എന്നാൽ അതിൽ ഏത് ഭൂതമാണോ കൂടുതൽ അടങ്ങിയിരിക്കുന്നത് അതിന്റെ രസം പ്രകടമായി കാണുന്നു.
ചില പ്രത്യേക ഭൂതങ്ങൾ അധികമടങ്ങിയ ദ്രവ്യങ്ങൾ കൂടുതൽ സ്വീകരിക്കുമ്പോൾ അത് ത്രിദോഷങ്ങളിലെ ചിലതിനെ വർദ്ധിപ്പിക്കുകയും ചിലതിനെ കുറയ്ക്കുകയും ചെയ്യുന്നു.
ത്രിദോഷങ്ങളിലെ ഈ വൃദ്ധിക്ഷയങ്ങളാണ് രോഗകാരണങ്ങൾ എന്ന് ആയുർ‌‍വേദം പറയുന്നു.
ആയുർ‌വേദചികിത്സയുടെ ലക്ഷ്യം ഇതിന്റെ സന്തുലനമായതു കൊണ്ട് ദ്രവ്യങ്ങളിലെ രസങ്ങളെപ്പറ്റിയുള്ള അറിവ് ആയുർ‌വേദത്തിൽ‍ വളരെ പ്രധാനപ്പെട്ടതാണ്.
രസങ്ങളും പഞ്ചഭൂതങ്ങളും മധുരം - പൃഥ്വി(ഭൂമി), ജലം പുളിരസം - പൃഥ്വി, തേജസ്(അഗ്നി) ലവണം - ജലം, തേജസ് തികതം - വായു, ആകാശം കടു(എരിവ്) - തേജസ്, വായു കഷായം(ചവർപ്പ്) - പൃഥ്വി, വായു അവലംബം
ഔഷധസസ്യങ്ങൾ - ഡോ. എസ്. നേശമണി ഇവയും കാണുക ഗുണം വീര്യം വിപാകം പ്രഭാവം
രുചിര കാംബോജ് ഇംഗ്ലീഷ് വിലാസം https://ml.wikipedia.org/wiki/Ruchira_Kamboj
1987 ബാച്ചിൽ നിന്നുള്ള ഒരു ഐ.എഫ്.എസ് ഇന്ത്യൻ നയതന്ത്രജ്ഞയാണ് രുചിര കാംബോജ് .
ദക്ഷിണാഫ്രിക്കയിലെ ഇന്ത്യയുടെ ഹൈക്കമ്മീഷണറും ഭൂട്ടാൻ രാജ്യത്തിലെ ഇന്ത്യൻ അംബാസഡറും (നാമനിർദ്ദേശം) ആണ്.
1987-ലെ സിവിൽ സർവീസസ് ബാച്ചിൽ ഓൾ ഇന്ത്യ വനിതാ ടോപ്പറും 1987-ലെ ഫോറിൻ സർവീസ് ബാച്ചിലെ ടോപ്പറും ആയിരുന്നു.
നയതന്ത്രയാത്ര ഫ്രാൻസിലെ പാരീസിൽ നിന്ന് ആരംഭിച്ചു.
1989 മുതൽ 91 വരെ ഫ്രാൻസിൽ ഇന്ത്യൻ എംബസിയുടെ മൂന്നാം സെക്രട്ടറിയായി നിയമനം ലഭിച്ചു.
ഇക്കാലത്ത് അവർ പാരിസിലെ കത്തോലിക് ഇൻസ്റ്റിറ്റ്യൂട്ടിലും അലയൻസ് ഫ്രാൻകേയ്സിലും ഫ്രഞ്ച് പഠനം നടത്തി.
അവരുടെ ഭാഷാപഠനം പൂർത്തിയായപ്പോൾ, ഫ്രാൻസിലേ ഇന്ത്യൻ എംബസിയിൽ രാഷ്ട്രീയ പ്രശ്നങ്ങൾ കൈകാര്യം ചെയ്യുന്ന സെക്കൻഡ് സെക്രട്ടറിയായി സേവനമനുഷ്ഠിച്ചു.
പിന്നീട് അവർ ഡൽഹിയിൽ തിരിച്ചെത്തി.
1991-96 വരെ ഫ്രാൻസ് , ബ്രിട്ടൻ , ബെനീല്യൂക്സ് (BENELUX) രാജ്യങ്ങൾ, ഇറ്റലി , സ്പെയിൻ , പോർച്ചുഗൽ എന്നീ രാജ്യങ്ങളുമായി ഇടപാടുനടത്തുന്ന വിദേശകാര്യ മന്ത്രാലയത്തിലെ യൂറോപ്പ് വെസ്റ്റ് ഡിവിഷനിൽ ജോലിയിൽ പ്രവേശിച്ചു.
1995 ഒക്ടോബറിൽ ന്യൂസിലാൻറിലെ ഓക്‌ലൻഡിൽ നടന്ന 14-ാമത് കോമൺ‌വെൽത്ത് ഹെഡ്സ് ഗവൺമെന്റ് മീറ്റിംഗിൽ രാജ്യത്തെ പ്രതിനിധീകരിച്ച് കോമൺ‌വെൽത്ത് രാജ്യങ്ങളുമായുള്ള ഇന്ത്യയുടെ ബന്ധവും അവർ കൈകാര്യം ചെയ്തു.
1996 മുതൽ 99 വരെ അവർ മൌറീഷ്യസിൽ പോർട്ട് ലൂയിസിലെ ഇന്ത്യൻ ഹൈക്കമ്മീഷനിൽ ആദ്യ സെക്രട്ടറിയായും (സാമ്പത്തികവും വാണിജ്യവും) ചാൻസറി മേധാവിയായും സേവനമനുഷ്ഠിച്ചു.
1998-ൽ മൗറീഷ്യസ് പ്രധാനമന്ത്രിയായിരുന്ന ദേവഗൗഡയുടെ സ്റ്റേറ്റ് സന്ദർശനത്തോടനുബന്ധമായും, 1997-ൽ ദക്ഷിണാഫ്രിക്കയിലെ പ്രധാനമന്ത്രി ഐ കെ ഗുജ്റാളിന്റെ സന്ദർശനത്തോടനുബന്ധമായും അടുത്ത ബന്ധമുണ്ടായിരുന്നു.
ഈ സന്ദർശനത്തോടനുബന്ധിച്ച് ദക്ഷിണാഫ്രിക്കയിലേക്ക് അവർക്ക് പ്രത്യേക ചുമതല നൽകി.
ഡൽഹിയിലേക്ക് മടങ്ങിയെത്തിയതിനു ശേഷം 1999 ജൂണിനും 2002 മാർച്ചിനും ഇടയിൽ രുചിര വിദേശകാര്യ മന്ത്രാലയത്തിൽ വിദേശകാര്യ വകുപ്പിന്റെ ചുമതലയുള്ള കേഡറുമായിരുന്നു.
ഡെപ്യൂട്ടി സെക്രട്ടറിയായും പിന്നീട് ഫോറിൻ സർവീസ് പഴ്സണൽ ഡയറക്ടറായും സേവനമനുഷ്ഠിച്ചു.
ഐക്യരാഷ്ട്രസഭയിൽ, ന്യൂയോർക്ക്
2002-2005 കാലഘട്ടത്തിൽ ന്യൂയോർക്കിലെ ഇന്ത്യൻ നാഷണൽ കോൺഗ്രസിൻറെ സ്ഥിരം മിഷനിൽ കൗൺസില്ലർ ആയി രുചിര കാംബോജ് ചുമതലയേറ്റു.
ഐക്യരാഷ്ട്രസഭയുടെ സമാധാന ശ്രമം, ഐക്യരാഷ്ട്രസഭയുടെ സുരക്ഷാ കൗൺസിൽ പരിഷ്കരണം, മിഡിൽ ഈസ്റ്റ് പ്രതിസന്ധി തുടങ്ങിയ വൈവിധ്യമാർന്ന രാഷ്ട്രീയ വിഷയങ്ങൾ അവിടെ അവർ കൈകാര്യം ചെയ്തു.
2014 ഡിസംബറിൽ സെക്രട്ടറി ജനറൽ കോഫി ആനൻസ് ബ്ലൂ റിബൺ പാനൽ റിപ്പോർട്ടിനെത്തുടർന്ന്, യു എൻ സെക്യൂരിറ്റി കൌൺസിലിൻറെ പരിഷ്കരണവും വിപുലീകരണവും കൈകാര്യം ചെയ്ത ജി -4 ടീമിന്റെ ഭാഗമായിരുന്നു അവർ.
ഈ കാലഘട്ടത്തിൽ മിഷൻ ഹെഡ് ചാൻസറി പ്രവർത്തനങ്ങൾ ഇരട്ടിയാകുകയും എല്ലാ വർഷവും സെപ്റ്റംബറിൽ ഐക്യരാഷ്ട്രസഭയുടെ വാർഷിക സമ്മേളനം ആരംഭിക്കുമ്പോൾ പ്രധാന മന്ത്രിയുടെ നാല് സന്ദർശനങ്ങൾ കോർത്തിണക്കുന്നതിൽ വിജയകരമായി പൂർത്തിയാക്കിയിരുന്നു.
2006-2009 മുതൽ ദക്ഷിണാഫ്രിക്കയിലെ കേപ്ടൌണിലെ ഇന്ത്യൻ കൗൺസിൽ ജനറലായിരുന്നു അവർ.
ദക്ഷിണാഫ്രിക്കയുടെ പാർലമെന്റുമായി അവർ അടുത്ത ബന്ധം പുലർത്തിയിരുന്നു.
ഈ കാലഘട്ടത്തിൽ, 2008-ൽ കേപ് ടൗണിലേക്കു ഇന്ത്യയിലെ പ്രസിഡന്റിന്റെ സന്ദർശനങ്ങളും 2007- ലെ കേപ്ടൌൺ കോൺഗ്രസ് പാർട്ടിയുടെ പ്രസിഡന്റിന്റെ സന്ദർശനത്തെക്കുറിച്ചും അവർ ശ്രദ്ധിച്ചിരുന്നു.
ഈ സന്ദർശനം സൗത്ത് ആഫ്രിക്കൻ ഗവണ്മെന്റ് ഒരു സംസ്ഥാന സന്ദർശനത്തിന്റെ പദവി നൽകിയിരുന്നു.
കോമൺവെൽത്ത് സെക്രട്ടേറിയറ്റ്, ലണ്ടൻ
ലണ്ടനിൽ കോമൺവെൽത്ത് സെക്രട്ടറിയേറ്റിലെ സെക്രട്ടറി ജനറൽ ഓഫീസിന്റെ ഡെപ്യൂട്ടി മേധാവിയായാണ് രുചിര കാംബോജ് തിരഞ്ഞെടുക്കപ്പെട്ടിരുന്നത്.
കോമൺവെൽത്ത് സെക്രട്ടറി ജനറലിൻറെ രണ്ട് സ്റ്റാഫ് ഓഫീസർമാരിൽ ഒരാളായി, ബഹുരാഷ്ട്ര സമ്മേളനത്തിൽ, രാഷ്ട്രീയ, സാമ്പത്തിക വിഷയങ്ങളുടെ വിപുലമായ ശ്രേണിയിൽ പങ്കെടുത്തു.
2009-ലെ കോമൺവെൽത്ത് തലവന്മാരുടെ സമ്മേളനങ്ങളിൽ ട്രിനിഡാഡ് , ടൊബാഗോ എന്നിവിടങ്ങളിൽ അവർ പങ്കെടുത്തു.
പ്രധാനമന്ത്രി മോദിയുടെ സത്യപ്രതിജ്ഞാ ചടങ്ങ്
പ്രധാനമന്ത്രി നരേന്ദ്ര മോദിയുടെ സത്യപ്രതിജ്ഞാ ചടങ്ങിന് 2014 മെയ് മാസത്തിൽ പ്രത്യേക ചുമതല നൽകി.
സാർക്ക് രാജ്യങ്ങളിൽ നിന്നും മൗറീഷ്യസിൽ നിന്നുമുള്ള രാഷ്ട്രത്തലവന്മാരുടെയും സർക്കാർ തലവന്മാരുടെയും സാന്നിധ്യം ഇത് അടയാളപ്പെടുത്തി.
ഈ പ്രത്യേക നിയമനം പൂർത്തിയാക്കിയ ശേഷം അവർ പാരീസിൽ തന്റെ ചുമതലകൾ പുനരാരംഭിച്ചു.
ചീഫ് പ്രോട്ടോക്കോൾ
2011-2014 മുതൽ, ഇന്ത്യയുടെ ചീഫ് ഓഫ് പ്രോട്ടോക്കോൾ ആയിരുന്നു.
ഈ പദവി വഹിച്ച ആദ്യത്തെ, ഏക വനിതയായിരുന്നു.
ഈ പദവിയിൽ, രാഷ്ട്രപതി, ഇന്ത്യയുടെ ഉപരാഷ്ട്രപതി, ഇന്ത്യൻ പ്രധാനമന്ത്രി, വിദേശകാര്യ മന്ത്രി എന്നിവരുടെ എല്ലാ ഔട്ട്‌ഗോയിംഗ് സന്ദർശനങ്ങളും അവർ നിർദ്ദേശിച്ചു.
ഇന്ത്യയിലേക്ക് വരുന്ന എല്ലാ സർക്കാർ മേധാവികളുമായും അവർ ഇടപെട്ടു.
പ്രോട്ടോക്കോൾ ചീഫ് എന്ന നിലയിൽ, ഇന്ത്യയിലെ എല്ലാ ഹൈക്കമ്മീഷണർമാരും / അംബാസഡർമാരും നയതന്ത്ര ബന്ധങ്ങൾ സംബന്ധിച്ച ജനീവ കൺവെൻഷനെ ചുറ്റിപ്പറ്റിയുള്ള അതിലോലമായ പ്രശ്നങ്ങൾ ഉൾപ്പെടെയുള്ള ദൈനംദിന ഭരണകാര്യങ്ങളിൽ അവരുമായി ചേർന്ന് പ്രവർത്തിച്ചു.
ചീഫ് പ്രോട്ടോക്കോൾ എന്ന നിലയിൽ, 2012-ൽ ന്യൂഡൽഹിയിൽ നടന്ന നാലാമത്തെ ബ്രിക്സ് ഉച്ചകോടി ഉൾപ്പെടെ ഇന്ത്യയിലെ അന്താരാഷ്ട്ര സമ്മിറ്റുകൾ സംഘടിപ്പിക്കുന്നതിൽ അവർ പങ്കാളിയായി.
നാലാം ബ്രിക്സ് ഉച്ചകോടി 2011-ൽ ഇന്ത്യയിലെ ബാംഗ്ലൂരിൽ നടന്ന ഇന്ത്യൻ ഓഷ്യൻ റിം അസോസിയേഷന്റെ പതിനൊന്നാമത് മന്ത്രിമാരുടെ യോഗത്തിലും അവർ പങ്കാളിയായി.
2012 ഡിസംബറിൽ ആസിയാൻ ഇന്ത്യ അനുസ്മരണ ഉച്ചകോടി വിജയകരമായി നടത്തി.
ന്യൂഡൽഹിയിൽ 10 രാഷ്ട്ര-സർക്കാർ മേധാവികളുടെ സാന്നിധ്യം അടയാളപ്പെടുത്തി.
8 ഏഷ്യൻ രാജ്യങ്ങളിലൂടെ 8000 കിലോമീറ്റർ സഞ്ചരിച്ച ഇന്ത്യ ആസിയാൻ കാർ റാലിയുടെ രണ്ടാം പതിപ്പ് ന്യൂഡൽഹിയിലെ വിജ്ഞാൻ ഭവനിൽ സമാപിച്ചു.
ഉച്ചകോടിയുടെ പ്രത്യേകത ന്യൂഡൽഹിയായിരുന്നു.
റാലിയുടെ മുഴുവൻ സംഘടനയും അവരുടെ മേൽനോട്ടത്തിലായിരുന്നു.
2013-ൽ ഹരിയാനയിലെ ഗുഡ്ഗാവിൽ നടന്ന പതിനൊന്നാമത് ഏഷ്യ യൂറോപ്പ് വിദേശകാര്യ മന്ത്രിമാരുടെ യോഗത്തിൽ ഏഷ്യ, യൂറോപ്പ് എന്നിവിടങ്ങളിൽ നിന്നുള്ള 52 വിദേശകാര്യ മന്ത്രിമാരും 1500 ഓളം പങ്കാളികളും പങ്കെടുത്തു.
അവലംബം പുറം കണ്ണികൾ https://www.iol.co.za/thepost/gandhis-teachings-needed-indian-high-commissioner-15136510
രുചിരതരം
ഒരു മലയാള ഭാഷ വൃത്തമാണ് രുചിരതരം .
അഷ്ടിഛന്ദസ്സിലുള്ള വൃത്തമാണിത്.
ലക്ഷണം “ ഉണ്ടാം വൃത്തം മഭന ജനഗവും രുചിരതരം ”
രുദകി ഇംഗ്ലീഷ് വിലാസം https://ml.wikipedia.org/wiki/Rudaki